Rikken Kaishintō

ialah sebuah parti politik dalam Empayar Jepun, juga dikenali sebagai Kaishintō sahaja. Parti ini ditubuhkan oleh Ōkuma Shigenobu pada 16 April 1882 dengan bantuan Yano Ryūsuke, Inukai Tsuyoshi dan Ozaki Yukio. Ia mendapat sokongan kewangan daripada zaibatsu Mitsubishi dan turut disokong oleh media Jepun,Jansen, the Making of Modern Japan, pp. 374  serta golongan intelektual bandar.Sims, Japanese Political History Since the Meiji Renovation 1868–2000, pp. 57

Kaishintō mengamalkan pendekatan sederhana, menyeru kepada sistem monarki berperlembagaan ala British dalam rangka demokrasi berparlimen. Dalam ucapan ketika perasmian parti, Ōkuma menekankan peranan simbolik maharaja dalam bentuk pemerintahan yang dicadangkannya, dan menegaskan bahawa golongan ekstremis yang mahukan penglibatan langsung maharaja dalam keputusan politik sebenarnya mengancam kewujudan institusi diraja itu sendiri.Keene, Emperor Of Japan: Meiji And His World, 1852–1912, pp. 365

Dalam pilihan raya umum pertama pada 1890, Kaishintō memenangi 46 kerusi di Dewan Perwakilan Diet Jepun, menjadikannya parti kedua terbesar selepas Parti Liberal (Jiyūtō). Selepas itu, parti ini mula mengamalkan dasar luar lebih bersifat nasionalisme dan pada Mac 1896, ia bergabung dengan beberapa parti nasionalis kecil untuk menubuhkan Shimpotō.

 Keputusan pemilihan 
 Pilihan raya Pemimpin Kerusi +/- Status 1890 Ōkuma Shigenobu  new  1892   3  Mac 1894   22  September 1894   11 

 Catatan 

 Rujukan 
 Jansen, Marius B. (2000). The Making of Modern Japan. Cambridge: Harvard University Press. ;  OCLC 44090600
 Keene, Donald. (2002). Emperor of Japan: Meiji and His World, 1852–1912. New York: Columbia University Press. ; OCLC 46731178
 Sims, Richard L. (2001). Japanese Political History Since the Meiji Renovation 1868–2000. New York: Palgrave Macmillan. ; ;  OCLC 45172740

Category:Parti politik di Jepun
Category:Penubuhan 1882
Category:Pembubaran 1896